கேள்வி: மல்லூர்பட்னா - அமைவிடம் பற்றி நீங்கள் என்ன அறிந்துள்ளீர்கள்?
பதில்: இந்த ஊரானது மாவட்ட தலைநகரான இராமநகரம் தெற்கில் 20 கிலோமீட்டர் தொலைவிலும், சென்னபட்டனத்தில் இருந்து இரண்டு கிலோமீட்டர் தொலைவிலும், மாநில தலைநகரான பெங்களூர் இருந்து 71 கிலோமீட்டர் தொலைவிலும் உள்ளது.
கேள்வி: மல்லூர்பட்னா - மக்கள் வகைப்பாடு குறித்து விரிவாக சொல்லுங்கள்.
பதில்: 2011 ஆம் ஆண்டு மக்கள் தொகை கணக்கெடுப்பின்படி, மல்லூர்பட்னாவில் மொத்தம் 721 வீடுகள் உள்ளன. மொத்த மக்கள் தொகையானது 2958 ஆகும். அதில் ஆண்களின் எண்ணிக்கை 1446 என்றும், பெண்களின் எண்ணிக்கை 1512 என்றும் உள்ளது. கிராம மக்களின் கல்வி விகிதம் 57.0 % என உள்ளது.
கேள்வி: மல்லூர்பட்னா - வரலாறு பற்றி தகவல் சொல்.
பதில்: இந்த ஊரானது ஆயிரம் ஆண்டுகளுக்கு முன்பு ''மணலூர்'' என்ற தமிழ்பெ பெயரில் அழைக்கப்பட்டது. மணலூர் பட்டினம் என்கிற ஊர் பெயர் பின்னர் மருவி மல்லூர் பட்னா என்று இன்றைக்கு அழைக்கப்படுவதாக தெரிகின்றது. இது அக்காலத்தில் மேலைக் கங்கர் ஒரு பகுதியாக இருந்தது. பிற்கால சோழர்கள் காலத்தில் கங்கநாடு சோழர்கலால் கைப்பற்றப்படபோது மணலூரும் அவர்களின் ஆட்சிக்கு உட்பட்டபகுதியாக ஆனது. சோழர் காலத்தில் ''அருமொழி ஈஸ்வரம்'' என்ற பெயரில் சிவன் கோயில் கட்டப்பட்டது. மேலும் முதலாம் இராஜராஜ சோழன் காலத்தில் ஒரு பெருமாள் கோயிலும் கட்டப்பட்டுள்ளது. அந்தப் பெருமாளை ''ஜெயம் கொண்ட சோழ விண்ணகர் ஆழ்வார்'' என்று கல்வெட்டுகள் குறிக்கின்றன. இந்த பெருமாள் கோயில் ஊர் மக்களால் ''நாராயணசுவாமி கோயில்'' என்று அழைக்கப்படுகிறது. இக்கோயில்களில் இராசராச சோழன், இராசேந்திர சோழன் ஆகியோரின் பல தமிழ்கல்வெட்டுகள் காணப்படுகின்றன.